GiliGold/VAD_KnessetCorpus huggingface dataset:
זאב אלקין:
 אין שום סיבה לא להתחיל ב-11:00 ביום כזה ולאפשר לפחות ביום שני ישיבה תקנית אחת של כל ועדה לפי סדרי עדיפויות שלה כי אחר כך כבר לא יהיו ישיבות ועדות
אחמד טיבי:
ינון, לא שמתם לב שהחל ממחר יש חודש רמדאן ובחודש רמדאן צמים
אחמד טיבי:
 זה לא חודש רגיל
אחמד טיבי:
 גם פיזית, גם נפשית
אחמד טיבי:
 להכניס לתוך זה עבודה בימי ראשון וחמישי, זה חוסר התחשבות טוטלי
אחמד טיבי:
 אני לא מדבר על ההצבעות בין 6:00 ל-7:00
זאב אלקין:
תבדוק שאת זה יקיימו
זאב אלקין:
 אני לא יודע כי אולי גם את זה לא יקיימו
ינון אזולאי:
אחמד, אנחנו מודעים לזה וזה נלקח בחשבון וגם תהיה הפסקה
ינון אזולאי:
 אתה יודע שגם בימי הצום שלנו המליאה עובדת עם הפסקה ואפילו בימי הצום שלנו ההפסקה היא קצרה ולא תמיד נותנים אותה וזה בסדר
ינון אזולאי:
 עזוב, אני לא נכנס לזה
אחמד טיבי:
מתי ימי הצום שלכם?
ינון אזולאי:
י' בטבת, תענית אסתר, י"ז בתמוז
זאב אלקין:
בתענית אסתר עשינו יום מקוצר
ינון אזולאי:
אין לנו רק יום כיפור אלא יש עוד ימי צום
ינון אזולאי:
 גם הוועדות עבדו וגם הביאו למליאה והייתה הפסקה
ינון אזולאי:
 זה מה שעושים כאן
זאב אלקין:
 זה לא מה שעושים כאן
אחמד טיבי:
לפרוטוקול
אחמד טיבי:
 מי שעונה לי הוא חבר כנסת דתי
ינון אזולאי:
דתי חרדי שצם בכל ימי הצום ומבין לליבך
אחמד טיבי:
זה שלא מסכים איתי, הוא דתי חרדי
ינון אזולאי:
 דתי חרדי מ-ש'ס שמבין לליבך ויודע מה זה צום וצם את כל ימי הצום וברוך השם לא פספס אף יום צום
ינון אזולאי:
 אני מבין אותך ומבין לליבך
ינון אזולאי:
 אני אומר לך שאני שאף פעם לא פספסתי צום
זאב אלקין:
לכן ברמדאן אתה תוקע לו מליאה כשכל הימים הם ימים מלאים
זאב אלקין:
 חמישה ימים
גלעד קריב:
חבר הכנסת מעוז לא מרגיש בנוח כשמדברים כאן על רמדאן ופסח באותה ישיבה
שלי טל מירון:
אדוני היושב ראש, נדמה לי שנהוג לאחל רמדאן קרים
שלי טל מירון:
 לא יודעת אם מישהו אמר את זה כאן אבל זה נראה לי ראוי ונכון
שלי טל מירון:
     אני רוצה לומר כמה דברים
שלי טל מירון:
 מסתבר שעל אף שגם ראש הממשלה וגם השרים שלנו עסוקים מאוד בטיוליהם בחוץ לארץ, זה רק מביא לנו נזק
שלי טל מירון:
 קורה תהליך הפוך ממה שהיינו מצפים
שלי טל מירון:
 במקום שהשרים יטוסו לחוץ לארץ, ייצגו אותנו, גם ראש הממשלה, ויביאו הישגים, קורה דבר הפוך
שלי טל מירון:
 יש הרס של היחסים הבין-לאומיים
שלי טל מירון:
 רק הבוקר התבשרנו שקראו לשגריר ישראל בארצות הברית לשיחת נזיפה
שלי טל מירון:
 חמור מאוד בעיניי
זאב אלקין:
דווקא זה לא קשור לנסיעות של ראש הממשלה כי לשם לא הזמינו אותו
שלי טל מירון:
נכון
שלי טל מירון:
 טרם הוזמן ונראה שזה רחוק מאוד
גלעד קריב:
הקואליציה הודיעה שזה לא מזיז לנו
גלעד קריב:
 אז הכול בסדר
שלי טל מירון:
אני חושבת שזה משהו שאנחנו צריכים לחשוב עליו, על הנושא של היחסים הבין-לאומיים שאנחנו ממש רואים הידרדרות מהירה מאוד בכל היבשות בעולם
שלי טל מירון:
 מדהים לראות את זה
שלי טל מירון:
      רציתי להבין מה קרה כאן באמצע הלילה שהוחלט שפתאום מצביעים בצורה מאוחדת על כל ההסתייגויות, ממתי זה נהוג ואיך אנחנו עוברים על זה לסדר היום
חנוך דב מלביצקי:
זה נהוג ממזמן
שלי טל מירון:
בסדר
שלי טל מירון:
 אני רוצה לשאול על כל מיני דברים שקורים לאחרונה כאן במשכן הזה שהם ממש בניגוד לנהלים אבל משום מה אנחנו לא מתייחסים אליהם
שלי טל מירון:
 שלשום בלילה ביציע השתוללות, ריקודים ברחבת הכניסה לכנסת עם חברי כנסת
חנוך דב מלביצקי:
השם ישמור
שלי טל מירון:
אנחנו לא מבינים ממתי זה נהוג ומקובל
שלי טל מירון:
כשצועקים ביציע, לא מעירים לאף אחד שצועק שם כי זה בסדר, זה הכול טוב
ינון אזולאי:
בואו נשתדל לא לדבר על מה שהיה ביציע
ינון אזולאי:
 אגב, אני לא מסכים עם זה
ינון אזולאי:
 נזכיר שהייתה התנפלות על הזכוכיות מהיציע אבל לא נדבר על זה כי לא נעים לדבר על זה
אחמד טיבי:
אבל מה עשו לאלה שהתנפלו על הזכוכיות? הוציאו אותם באלימות
שלי טל מירון:
הוציאו אותם באלימות
שלי טל מירון:
 במקרה הזה לא נעשה דבר, אפילו לא העירו להם
שלי טל מירון:
 למה? למה לא העירו להם?
ינון אזולאי:
זה לגופו של הדיון?
שלי טל מירון:
זה חשוב לי להגיד
ינון אזולאי:
 יש מקומות אחרים
ינון אזולאי:
 את יכולה להעלות את זה במליאה
ינון אזולאי:
 תדברי בבקשה לנושא הדיון
שלי טל מירון:
תן לי לסיים את הדברים שלי
שלי טל מירון:
 ביחס לכל מה שמתוכנן כאן בשבוע הבא, אני באמת מבינה את הלחץ ההיסטרי להעביר את חוק המתנות כי באמת איך נעבור את חג הפסח בלי שמשפחת המלוכה תקבל מתנות לרגל החג? שאלה חשו בה
ינון אזולאי:
 היועצת המשפטית, בבקשה
שגית אפיק:
חבר הכנסת אלקין, אני אתן לך תשובה
שגית אפיק:
 שוחחתי עם יושב ראש הקואליציה והוא ציין שלמעט הצעת חוק הנבצרות, ככל שהיא תגלוש, הנחת הצעת חוק התקציב - שכרגע גם לא ידוע מתי היא תגיע והיא יכולה להגיע ביום חמישי בהמשך אבל מדובר בהנחה בלבד שנעשתה גם בעבר
זאב אלקין:
אני מעריך שזה יקרה עד יום חמישי
שגית אפיק:
זה חייב לקרות ביום חמישי, רק לא ברור באיזו שעה
שגית אפיק:
 מניסיון, ואולי אתה יודע, כל שנה זה כך או כל שנתיים בתקציב דו שנתי
שגית אפיק:
 המדפיס עובד קשה על חוקי ההסדרים וזה מגיע לכנסת
שרון ניר:
רק שלא כל שנה יש הערות של אגף התקציבים ושל הכלכלנית הראשית שצריך כנראה לעשות היערכות מחודשת
שגית אפיק:
מעבר לכך, יש סיכום בין חברת הכנסת מירב בן ארי וחבר הכנסת אופיר כץ על פיצול של חוק נכי צה"ל שיעלה ויש ביניהם הסכמה שככל שיוחלט להוסיף נושאים, זה ייעשה אך ורק בהסכמה ובתיאום
זאב אלקין:
כולל בסדר יום של יום חמישי
שגית אפיק:
כן
שגית אפיק:
 בדיוק
שגית אפיק:
 לכן אני אומרת שאתה יכול להצביע על יום מליאה ליום חמישי, בעיקר בגלל שכרגע אנחנו לא יודעים מתי הצעת חוק התקציב תגיע
ינון אזולאי:
דן, אתה רוצה להוסיף משהו?
דן מרזוק:
אני רוצה להתייחס לשאלתו של חבר הכנסת אלקין לעניין התקדימים, ליום ראשון
זאב אלקין:
לשני ימי ראשון ברצף
דן מרזוק:
רק אזכיר שהסוגייה של דיונים ביום ראשון עלתה רק לאחרונה כאן בוועדה הזו בשבוע של פורים
דן מרזוק:
 כבר אז אנחנו התייחסנו לעניין הזה
דן מרזוק:
 יש תקדימים רבים לכינוס הכנסת בימי ראשון לרבות בכנסת הקודמת
דן מרזוק:
 אנחנו גם העברנו בשעתו למי שביקש את אותם תקדימים
גלעד קריב:
מליאה או ועדות?
דן מרזוק:
מליאה
דן מרזוק:
 אני מדבר על מליאה
זאב אלקין:
שני ימי ראשון ברצף
דן מרזוק:
יש תקדימים
ינון אזולאי:
בבקשה תנו לו לדבר ברצף
דן מרזוק:
לגבי יום ראשון פעמיים ברצף
דן מרזוק:
 אני לא כל כך מצליח להבין למה הדבר הזה הוא רלוונטי
זאב אלקין:
כי מדובר באירוע חריג שאתה חוזר עליו ברצף
ינון אזולאי:
זאב, הוא נותן לך תשובה לשאלה שלך
דן מרזוק:
ממה שאני רואה כאן, אין לזה דוגמה של שני ימי ראשון ברצף
זאב אלקין:
לא היה
דן מרזוק:
אבל אני לא חושב שהדבר הזה הוא רלוונטי לעניין הסמכות של הוועדה או הסמכות של יושב ראש הכנסת
זאב אלקין:
בטח שזה רלוונטי
זאב אלקין:
 זה משמעותי לגבי החריג
ינון אזולאי:
אלקין, תודה
דן מרזוק:
ודאי לקראת סוף הכנס, בוודאי כאשר סדר היום של המליאה הוא כל כך עמוס ובוודאי כאשר אנחנו מדברים על שבוע של תקציב
דן מרזוק:
 גם בכנסת הקודמת יש דוגמאות לכינוס הכנסת בימי ראשון
דן מרזוק:
      לגבי ועדות
דן מרזוק:
 אתה הערת
זאב אלקין:
 אני ביקשתי
זאב אלקין:
 ברור שמותר להתחיל בשעה 10:00 אבל אני הצעתי לקואליציה להתחיל ב-11:00
דן מרזוק:
אתה אמרת שזאת ההזדמנות האחרונה של ועדות הכנסת להתכנס
ינון אזולאי:
אם תגיד את זה עוד פעם, רוטמן יתחיל ב-07:00
זאב אלקין:
זה לא שבשעה 10:00 הוא מביא הצעות יותר צלולות ממה שהוא מביא בשעה 07:00 בבוקר
ינון אזולאי:
אלקין, אני מכבד אותך ואני לא מפסיק אותך, אבל אתה כל רגע מפסיק אותו
דן מרזוק:
לעניין הטענה שביום שני זאת ההזדמנות האחרונה של ועדות הכנסת להתכנס
דן מרזוק:
 אני מזכיר שיש גם את יום ראשון כאשר ביום ראשון הישיבה אמורה להיפתח בשעה 16:00 ולכן אפשר לכנס את הוועדות ביום ראשון עד כינוס המליאה בשעה 16:00
זאב אלקין:
זה ברור
זאב אלקין:
 זה לקחתי בחשבון
דן מרזוק:
אלה הדברים
זאב אלקין:
בנושא של יום שני, הפנייה שלי לא הייתה לא לייעוץ המשפטי ולא למזכיר הכנסת כי זה לא עניין טכני פורמלי משפטי
זאב אלקין:
 זאת הצעה לכם כקואליציה לפתוח ב-11:00
ינון אזולאי:
 מי שירצה ועדה ויהיה חשוב לו, שיקדים את שעת הוועדה לשעה 08:00 או 09:00 בבוקר
ינון אזולאי:
 ועדת הכספים מתכנסת ביום בשעה 10:00 כדי להכין לקריאה ראשונה חוק של דודי אמסלם על התרופות
ינון אזולאי:
 לפעמים גם שעה מספיקה
ינון אזולאי:
     אני עובר להצבעה על הסעיפים האלה
זאב אלקין:
כמות שזה
ינון אזולאי:
כמות שזה
זאב אלקין:
אתם לא משנים
ינון אזולאי:
לא משנים
ינון אזולאי:
 גם היועצת המשפטית אמרה לך שיש לנו אפשרות
זאב אלקין:
כולם דיברו? אפשר התייעצות סיעתית?
ינון אזולאי:
 כבר עברתי להצבעה
ינון אזולאי:
 מי נגד? 5
ינון אזולאי:
 שמונה בעד, חמישה נגד
ינון אזולאי:
הרוויזיה בשעה 10:10 בחדר הישיבות של הוועדה לענייני ביקורת המדינה
זאב אלקין:
אפשר לתת הערה לסדר היום שלא קשורה לזה? דווקא משום שמזכיר הכנסת כאן וגם מנהלת ועדת הכנסת
זאב אלקין:
 אני חושב שמה שקורה כאן עם דיוני הוועדות והמיקום שלהן זה דבר בלתי קביל לחלוטין
זאב אלקין:
 ועדת חוק דרעי, חשוב ככל שיהיה - - -
ינון אזולאי:
אין חוק כזה
זאב אלקין:
 מה לעשות, יש חוק כזה
זאב אלקין:
 אתם קוראים לו כך
ינון אזולאי:
אנחנו לא קוראים לו כך
זאב אלקין:
ועדת חוק דרעי השתלטה על חדר ועדת הכנסת ובגלל זה ועדת הכנסת השתלטה על חדר ועדת הכלכלה ועכשיו תשלט אל חדר הוועדה לענייני ביקורת המדינה
זאב אלקין:
 ועדת הכלכלה שהייתה צריכה לשבת כאן בשעה 09:00 יושבת בחדר של ועדת העלייה והקליטה
זאב אלקין:
 ועדת העלייה והקליטה כנראה הפכה לוועדת הגלות והלכה לגלות
ינון אזולאי:
אלקין, אני רק רוצה להודיע משהו
ינון אזולאי:
 הרוויזיה תתקיים בשעה 10:30 בחדר הוועדה לענייני ביקורת המדינה
זאב אלקין:
למה ועדת הכנסת לא יכולה לשבת במקום שלה? זה לא נורמלי
ינון אזולאי:
אני אתייחס לזה
זאב אלקין:
אתמול היא ישבה בחדר ועדת המדע
זאב אלקין:
 היום היא יושבת בחדר ועדת הכלכלה
זאב אלקין:
 הכול בגלל חוק דרעי
ינון אזולאי:
יש תקציב מיוחד לבניית אגפים חדשים בכנסת
ינון אזולאי:
 כשהם ייבנו, יהיו חדרים נוספים לוועדות
ינון אזולאי:
 נחזור בשעה 10:30 בחדר הוועדה לענייני ביקורת המדינה לדיון על הרוויזיה
אופיר כץ:
שלום לכולם
אופיר כץ:
 אני מתכבד לפתוח את ישיבת ועדת הכנסת
אופיר כץ:
 פניית יושב ראש ועדת חוקה חוק ומשפט בדבר טענות נושא חדש בעת הדיון בהצעות החוק הבאות:
אופיר כץ:
הצעת חוק בתי המשפט (תיקון מס' 105) (הוראות לעניין הוועדה לבחירת שופטים), התשפ"ג-2023, כ/947     בבקשה, חבר הכנסת רוטמן
שמחה רוטמן:
אדוני היושב ראש, במהלך ההצבעה על הסתייגויות בוועדה, הועלו הסתייגויות שלמעשה הוגשו גם על ידי חברי הקואליציה וגם על ידי חברי האופוזיציה אבל חברי האופוזיציה משכו את ההסתייגויות שלהם שנועדו לקבוע שלא תהיה מגבלה על ההשתייכות הסיעתית של חברי הכנסת ושרי הממשלה החברים בוועדה לבחירת שופטים בנוסח החדש, לא תחול
שמחה רוטמן:
 מדובר בהסתייגויות שבסופו של דבר התקבלו של חבר הכנת קלנר ושל חבר הכנסת סעדה שהצבענו בעדן ביחד
שמחה רוטמן:
 היו גם הסתייגויות דומות של סיעת יש עתיד, סיעת המחנה הממלכתי וסיעת העבודה אבל הם משכו את ההסתייגויות ולכן הן לא נכללו בהצעה
שמחה רוטמן:
      עלתה לגבי זה טענת נושא חדש על ידי חבר הכנסת עודד פורר, על ידי חברת הכנסת שרון ניר ועל ידי חבר הכנסת יצחק פינדרוס
שמחה רוטמן:
 אפשר יהיה לשמוע את היועץ המשפטי ואפשר לשמוע את הטוענים אבל אני מבקש לדחות
שמחה רוטמן:
 אני חושב שההצעות האלו, דווקא בגלל העובדה שהגישו הסתייגות בנוסח זה וזה גם נושא שנדון הרבה בוועדה אבל מעבר לזה הוגשו על ידי כל הסיעות, זה רק מראה שכולם חשבו שמדובר בנושא מאוד מאוד רלוונטי להצעת החוק
שמחה רוטמן:
 כמובן שגם לגופם של הדברים
שמחה רוטמן:
 הנושא גם נדון רבות בוועדה והוא ממש בליבת הצעת החוק ואין כאן כל טענה של נושא חדש
גור בליי:
אנחנו חושבים שלא מדובר בנושא חדש
גור בליי:
 בדרך כלל ועדות יכולות כמובן לשנות בצורה משמעותית הצעות חוק
גור בליי:
 במקרה הזה זה באופן מובנה חלק מהדיון בשאלה של איך תהיה החלוקה של חברי הכנסת והשרים
גור בליי:
 השאלה אם הם קואליציה, אופוזיציה, אותן סיעות או לא אותן סיעות, זה בהחלט בגדר אותו נושא ולכן לעמדתנו זה לא נושא חדש
אופיר כץ:
 ארבל, את רוצה להוסיף משהו?
שרון ניר:
אנחנו סברנו שדווקא בגלל שלאורך כל הצעת החוק הזו היה דגש מאוד חזק על גיוון וגיוון, סברנו שנכון לפחות בראשית הדברים להשאיר את הנוסח המקורי שמדבר על כך שאלה יהיו חברי כנסת מסיעות שונות
שרון ניר:
 לכן כשהגיע היושב ראש ודיבר על כך שהם לא יהיו מסיעות שונות, מה שהופך את זה לחד-גוני וממש לא רב-גוני, מוציא לגמרי את העוקץ ומעקר את העוקץ מהסיפור הזה, ולמעשה אנחנו חששנו שתהפוך להיות לנו כאן ועדה לבחירת שופטים שהיא הופכת להיות כמו ועדה של הליכוד שבוחרת גם את בית הדין של הליכוד, סברנו שנכון שנחשוב על כך מחדש, נעשה איזשהו דיון בשם העובדה שההצעה הזו נותנת משקל יתר לקואליציה ובתוך הקואליציה למפלגה בולטת שהיא מפלגת השלטון ונבהיר את זה שהוועדה הזו הופכת להיות מוטה לחלוטין
שרון ניר:
      לכן אנחנו חושבים שיש כאן שינוי מרכזי מהותי שהופך את הצעת החוק להצעת חוק כמעט שונה שצריך לדון עליה בכובד ראש
אופיר כץ:
חבר הכנסת עודד פורר לא נמצא
אופיר כץ:
 חבר הכנסת יצחק פינדרוס
יוליה מלינובסקי:
אני יכולה לדבר במקומו?
יוליה מלינובסקי:
תודה רבה אדוני היושב ראש
יוליה מלינובסקי:
 שרון התייחסה לרוב הדברים
יוליה מלינובסקי:
 אנחנו חושבים שגם כך הוועדה לבחירת שופטים היא ועדה פוליטית לחלוטין עם רוב קואליציוני
יוליה מלינובסקי:
 בהסתייגות הקואליציה היא הופכת להיות, כפי ששרון אמרה, בית דין של הליכוד
יוליה מלינובסקי:
 כן היה דיון מזערי בוועדה על הנושא אבל לא שמענו מומחים וזה לא היה דיון לרוחב
יוליה מלינובסקי:
 זה שינוי מהותי ואנחנו חושבים שזה לגמרי נושא חדש במיוחד כשזה בא מתוך ההסתייגות של הקואליציה שהוגשה בדקה ה-99
יוליה מלינובסקי:
      לכן אנחנו דורשים לפתוח דיון מחדש ושיסבירו לנו מה הרציונל שעומד מאחורי התיקון הזה
שרון ניר:
אולי נשמע גם את המציע
שרון ניר:
 את חבר הכנסת פינדרוס
אופיר כץ:
גור ביקש להוסיף משפט
גור בליי:
עוד השלמה אחת קטנה
גור בליי:
 כל הנושא הזה של ההוראה הזאת שיהיו מסיעות שונות, לא הייתה מלכתחילה בהצעת החוק בקריאה הראשונה
גור בליי:
 היא בעצם נוספה בדיונים לקריאה השנייה והשלישית ואז הוסרה במסגרת ההסתייגויות
גור בליי:
 היא לא הייתה מלכתחילה בקריאה הראשונה
יוליה מלינובסקי:
זאת אומרת, זה היה רע ועכשיו זה רע מאוד
אלעזר שטרן:
זה חדר מנותק ממה שקורה במדינה?
גלעד קריב:
אדוני, אני יכול בבקשה לקבל זכות דיבור?
אלעזר שטרן:
אתם לא רציתם להתנצל על מה שאתם מחריבים את המדינה?
יצחק פינדרוס:
מזל שיש את ישראל ביתנו שמייצגת סיעות קטנות
יצחק פינדרוס:
 אני סיעה קטנה
אלעזר שטרן:
פינדרוס, איך אתה יכול לחייך הערב? זה רק מראה את רמת הניתוק שלך ממה שקורה במדינה
גלעד קריב:
ועדיין אנחנו ברגע דרמטי של מה שקורה כאן, לא רחוק מכאן
אופיר כץ:
לא מקובל
אלעזר שטרן:
אתם לא מבינים שאתם לא יכולים להגיד שהידיים שלכם נקיות?
גלעד קריב:
מה שקורה בחוץ מקובל? לפטר שר ביטחון מקובל? הוא מפוטר על כך שהתריע על בעיה ביטחונית
גלעד קריב:
 זה מקובל?
קריאה:
שר ביטחון שלא לקח אחריות
אלעזר שטרן:
איפה אתם חושבים שאתם חיים? אתם מחריבים את המדינה עם חוקים מטומטמים
אלעזר שטרן:
 היחיד שלקח אחריות זה שר הביטחון
אלעזר שטרן:
 המדינה בוערת עם מה שרוטמן ואתה עושים
אופיר כץ:
מי בעד אישור נושא חדש?
גלעד קריב:
הבית בוער
אלעזר שטרן:
אתם מחריבים את המדינה ומתעסקים עם נושא חדש?
קריאה:
מן הראוי שתתייחס לזה אתה
קריאה:
 האזרחים צופים בנו
גלעד קריב:
הבית בוער בחוץ
גלעד קריב:
 זה לא מקובל
קריאה:
לא נשרף לכם הלב למה שקורה במדינה?
אלעזר שטרן:
רמת הניתוק שלכם היא אסון
קריאה:
כמה אטומים אתם יכולים להיות?
אופיר כץ:
אני שואל פעם שלישית
אופיר כץ:
 מי בעד ההצעה לנושא חדש?
אלעזר שטרן:
מי בעד להחריב את המדינה
אלעזר שטרן:
 תצביע
קריאה:
התייעצות סיעתית
גלעד קריב:
מתי תתעוררו?
אלעזר שטרן:
אלה שמחריבים את המדינה מרימים את היד
אלעזר שטרן:
 חודשיים אנחנו אומרים לכם את זה
אופיר כץ:
תודה רבה
ינון אזולאי:
  לילה טוב
ינון אזולאי:
 אני פותח את ישיבת ועדת הכנסת בדיון על טענה לנושא חדש בהצעת חוק-יסוד: השפיטה (תיקון מס' 3) (חיזוק הפרדת הרשויות)
ינון אזולאי:
 מי הגיש את הרוויזיה?
יצחק פינדרוס:
אני חושב ששמחה
ינון אזולאי:
ראיתי גם את יוליה מגישה
יצחק פינדרוס:
 הם לא הגישו
יצחק פינדרוס:
 אני חושב ששמחה הגיש
ארבל אסטרחן:
השאלה אם מי שהגיש, נמצא
ינון אזולאי:
מהאופוזיציה אף אחד לא נמצא
ינון אזולאי:
 מהקואליציה אתה הגשת?
ארבל אסטרחן:
לא נמצא כאן אף אחד שהגיש את הרוויזיה
ינון אזולאי:
רואים את הרוויזיה כנדחתה
ינון אזולאי:
      שיהיה לכם לילה טוב
אופיר כץ:
 היום ה-27 במרץ, ה' בניסן התשפ"ג
אופיר כץ:
 אנחנו מתחילים לפי סדר-היום
אפרת רייטן:
אופיר, למה אתה מכנס את הוועדה? מה המטרה? אף אחד לא ממשיך אותה
אפרת רייטן:
 דרעי לא ממשיך את חוק דרעי
אפרת רייטן:
 אמיתי
אפרת רייטן:
 למה? תעשו הפסקה, אל תבזו את עצמכם
שלי טל מירון:
נכון, זה מביך
שלי טל מירון:
 פשוט תיקחו הפסקה
אפרת רייטן:
אתם חצי שעה מהודעה שאומרת שהכול מופסק, אז למה אתם ממשיכים את זה?
שלי טל מירון:
זה מביך אתכם יותר מאשר - - -
מירב בן ארי:
אפשר לרשום את כל הח"כים שהגיעו? כי כולם רוצים לדבר מהאופוזיציה
מירב בן ארי:
 לנו מותר לדבר, לא כמו במחלקת הדגים הקפואים, שם אסור
אופיר כץ:
טוב, אז תיתנו לי בבקשה חברי הוועדה, חברי הכנסת
אופיר כץ:
 אני רוצה להתחיל בדיון וגם שאתם - - -
מיכל שיר סגמן:
למה אתה לא עושה הפסקה של חצי שעה? ב-10:05 אתה תראה שהכול יורד לטמיון ולא תבזה - - -
אופיר כץ:
מיכל שיר, את מפריעה לי
אפרת רייטן:
הצהרות פתיחה?
אופיר כץ:
הצהרות? ממני פעם שמעת הצהרת פתיחה?
מירב בן ארי:
לא, כאן יש זכות דיבור
מירב בן ארי:
 זה ועדה אחרת
מירב בן ארי:
 פה אפשר לדבר
אפרת רייטן:
אני יודעת, אבל ראיתי שנועה רושמת את כולם - - -
מירב בן ארי:
ביקשתי לרשום את כל חברי האופוזיציה
אופיר כץ:
אנחנו נתחיל עם סעיף ב' - - -
ולדימיר בליאק:
רגע, מה קרה עם סעיף א'?
מירב בן ארי:
עשינו את זה אתמול
מירב בן ארי:
 נושא חדש
אופיר כץ:
בקשת הממשלה להקדמת הדיון בהצעות החוק הבאות לפני הקריאה הראשונה
אופיר כץ:
 הצעת חוק להסדרת אירוע הילולת רבי שמעון בר יוחאי בהר מירון, (הוראת שעה) התשפ"ג
זאב אלקין:
רגע, אנחנו כבר ישר לסעיף ב'? ויתרנו על סעיף א'?
אופיר כץ:
לא ויתרתי
אופיר כץ:
 מאחר והשר פרוש צריך להיות - - -
זאב אלקין:
אה, רק בגלל זה
אופיר כץ:
אני חוזר לסעיף - - -
מירב בן ארי:
העיקר שאתה מאמין לעצמך, אופיר
אופיר כץ:
כן, פרוש, אתה רוצה לנמק בבקשה את הבקשה?
מאיר פרוש:
בוקר טוב חברים
מאיר פרוש:
 האירוע של ל"ג בעומר יחול בעוד כחודש וחצי, וכידוע, אני מזכיר גם לכולם שבשנה שעברה כאשר חבר הכנסת מתן כהנא שיושב מולי כיהן אז כשר דתות וביקש להביא אז את אותו חוק, חוק שמסדיר את העניין של ההילולה במירון, הוא לא הצליח בסופו של דבר להביא את זה מכיוון שהאופוזיציה של אז שהיא הקואליציה של היום היא זו שמנעה את הדבר הזה
מאיר פרוש:
 יכול להיות שגם לחוק הזה הולך להיות אותו דבר
מאיר פרוש:
 על כל פנים, החוק הזה מדבר על הסדרת ההילולה בכל מה שקשור לרישוי שצריכים לתת להדלקות בהתאם לוועדת החקירה, סדרי האירועים שיהיו במקום, מי עושה מה, משטרה, תחבורה, כיבוי אש
מאיר פרוש:
 כל הדברים האלה שהם מצריכים כדי לעשות את ההילולה הזו, מופיע בחוק הזה
מאיר פרוש:
 מאחר ואנחנו יוצאים עוד מעט לפגרה, אז חשוב מאוד שהחוק הזה יעבור
מאיר פרוש:
 בהנחה ותהיה אפשרות שהדבר הזה ישולב בסדר-היום, אז הבקשה היא לפטור מחובת הנחה כדי שנוכל להתקדם עם זה לקריאה ראשונה ואחר כך בתוך הוועדה של הוועדה לביטחון לאומי - - -
מירב בן ארי:
תגיד, זה אותן תקנות של שנה שעברה?
מאיר פרוש:
לא
מירב בן ארי:
אז מה זה?
מאיר פרוש:
זה עבר עיבוד מחדש
מתן כהנא:
אני מקווה שיש פה גם שיפורים משנה שעברה
מתן כהנא:
 אני רוצה להאמין שהשר פרוש הכניס שיפורים להצעה הזאת
מאיר פרוש:
אני לא זוכר מה היה בשנה שעברה
מירב בן ארי:
אני יכולה להגיד לך
מירב בן ארי:
 חסידות בויאן, יש לה הדלקה משלה?
מאיר פרוש:
זה לא לשיקול דעת של אף אחד
מאיר פרוש:
 מי שידליק זה האדמו"ר מבויאן
מירב בן ארי:
שזה גם השנה
מאיר פרוש:
כן
מירב בן ארי:
אוקיי, ומבחינת מכירת הכרטיסים?
מאיר פרוש:
גם שנה שעברה מי שקיבל את זה באופן עקרוני לכתחילה זה אלה שהיה להם הילולה כל שנה, וכדי לשמר את ההילולה ולהביא את החסידים אז נתנו את ההקצאה לקבוצות האלה
מירב בן ארי:
מה שיניתם משנה שעברה?
מאיר פרוש:
בהמלצת ועדת החקירה לווסת את הקהל, להרחיב אותו
מאיר פרוש:
מינהל מקרקעי ישראל נתן את האפשרות שגם השטחים שממול לכפר - - -
מירב בן ארי:
שיהיו לחניה?
מאיר פרוש:
לא, יוקצו למטרה הזו
מירב בן ארי:
אה, לחסידויות, להדלקות
מאיר פרוש:
יוקצו למטרה הזו כדי לקיים התכנסויות נוספות
מאיר פרוש:
 כמו כן ועדת החקירה המליצה מאוד שגם במתחם בני עקיבא יוכלו לקיים אירוע
מאיר פרוש:
 ברגע ויהיו אירועים נוספים, אז לא יהיה הדוחק על מקום מסוים וזה אחד האמצעים - - -
מטי צרפתי הרכבי:
ויהיה שר ממונה? היה אמור להיות שר ממונה
מתן כהנא:
הרב פרוש הוא השר הממונה
גלעד קריב:
חברים, השר פרוש
גלעד קריב:
 החוק היחיד שמגיע לו היום פטור מחובת הנחה
אופיר כץ:
חברים, בבקשה אני רוצה - - -
מירב בן ארי:
רגע, שנייה, דווקא אנחנו שואלים שאלות מקצועיות
מירב בן ארי:
 גם יש לך זמן, הלך דרעי - - -
אופיר כץ:
נתתי לכם זמן
יוראי להב-הרצנו:
לאן דרעי הלך?
מירב בן ארי:
הלך
גלעד קריב:
הלך הזרזיר אצל העורב
מירב בן ארי:
גם שם החגיגה נגמרה
יוראי להב-הרצנו:
הוא לא יחזור לממשלה?
אופיר כץ:
בבקשה מירב, שאלה אחרונה
מירב בן ארי:
שאלה אחרונה
מירב בן ארי:
 אתמול בסיור שהוועדה עשתה על ההר, הורידו עוד מבנים לא חוקיים מאז שנה שעברה? באמת זה חשוב לי לדעת
מאיר פרוש:
מי שהוביל אתמול את הסיור זה יושב-ראש הוועדה
מירב בן ארי:
בגלל זה שאלתי
מירב בן ארי:
 הוא יושב לידך גם
צביקה פוגל:
כן, הורדו מבנים בלתי חוקיים
צביקה פוגל:
 חלק מהמכולות שנשארו שם גם סומנו אתמול ככאלה שאמורות להתפנות
צביקה פוגל:
 אנחנו הולכים לעשות סיור נוסף שבועיים לפני האירוע עצמו כדי לראות שהליקויים שסימנו אתמול יתוקנו
צביקה פוגל:
 אני אומר לכם, הלכנו עם הלקחים של לפני שנתיים והלקחים של לפני שנה ובדקנו אחד לאחד שכולם מיושמים, כולל דרכי מילוט חדשים, כולל הרחבה של דרכי מילוט
צביקה פוגל:
 הכול השתנה
צביקה פוגל:
 המתחם נראה אחרת
צביקה פוגל:
 אני הייתי שם לפני חמש שנים
צביקה פוגל:
 אני לא הכרתי את המתחם
אופיר כץ:
 אם כך, מי בעד הקדמת הדיון לפני הקריאה הראשונה?
יוראי להב-הרצנו:
מי מצביע?
מירב בן ארי:
תצביע, תצביע
יוראי להב-הרצנו:
אפשר שההצבעה הראשונה תהיה שמית שיהיה ברור מי מצביע?
מירב בן ארי:
לא, לא צריך
מירב בן ארי:
 גם לא צריך להצביע נגד
אופיר כץ:
11 בעד
אופיר כץ:
 מי נגד? אין נגד
אופיר כץ:
 אם כך, ההצעה אושרה
מירב בן ארי:
אי אפשר לעשות את מירון בלי חוק ותקנות
מירב בן ארי:
 זה מסכן חיי אדם
מירב בן ארי:
 אנחנו אחראים
מאיר פרוש:
תודה לך אדוני היושב-ראש
מאיר פרוש:
 תודה לחברים
מירב בן ארי:
תודה גם לאופוזיציה
אופיר כץ:
תודה גם לאופוזיציה
מאיר פרוש:
אמרתי, תודה לחברים והחברות
אופיר כץ:
הספיק להגיע נציג מהאוצר?
יוראי להב-הרצנו:
מירב, כשהוא אומר חברות הוא מתייחס לאופוזיציה - - -
מירב בן ארי:
אנחנו אנשים שומרי חוק ומירון צריך חוק ותקנות, ואם עושים את זה אז צריך להתנהג באחריות
יוראי להב-הרצנו:
מה שאמרתי, שכשהוא אמר תודה לחברים ולחברות, כשהוא אומר חברות הוא מתכוון לאופוזיציה
אפרת רייטן:
הלוואי שהייתה חצי מהאחריות שאנחנו מגלים פה עכשיו כאופוזיציה, בכהונה שלנו
אפרת רייטן:
הלוואי
אפרת רייטן:
 לא תגיד הכול
אפרת רייטן:
 חצי, שהיו ככה מתייחסים אליך אם היית בא עכשיו לוועדה
יוראי להב-הרצנו:
האחריות התחלפה בכאבי בטן, והפוך
גלעד קריב:
בכל זאת אנטיוכוס
גלעד קריב:
 אי אפשר שבוועדה של הכנסת יקבלו את אנטיוכוס בסבר פנים יפות
גלעד קריב:
 מתייוון, אנטיוכוס
מתן כהנא:
והמן הרשע, והקברן של היהדות
אפרת רייטן:
והאחריות שלקחת שנה שעברה הייתה אירוע נדיר במחוזותינו, לקחת אחריות
גלעד קריב:
מה, נתניהו ואוחנה לא לקחו אחריות על מירון?
אפרת רייטן:
לא אחריות ולא אשמה
מירב בן ארי:
חשוב לי מאוד, זה חוק שלי
גלעד קריב:
חשבתי שכן
גלעד קריב:
 התבלבלתי?
אפרת רייטן:
פשוט נורא
אפרת רייטן:
 צריך להחזיר חזרה את המילה אחריות ללקסיקון
אופיר כץ:
טוב, אז מירב, בסדר?
מירב בן ארי:
כן, אנחנו מאשרים
אופיר כץ:
טוב, אז אנחנו נעשה גם את סעיף ב(2), הצעת חוק הגדלת נקודות זיכוי להורים במס הכנסה והרחבת מענק עבודה התשפ"ג-2023
אופיר כץ:
 זה גם בקשת הממשלה להקדמת הדיון בהצעת החוק הנידונה
אופיר כץ:
 אפשר להצביע, מירב?
מירב בן ארי:
כן, אפשר להצביע
מירב בן ארי:
 נקודות זיכוי להורים, אנחנו בעד
אופיר כץ:
מי בעד?
מירב בן ארי:
אתה יכול להצביע איתי, ולדי
זאב אלקין:
עוד הזדמנות להצביע יחד עם הקואליציה
מירב בן ארי:
כן, נקודות זיכוי להורים
מירב בן ארי:
 לנו יש כאבי בטן
ולדימיר בליאק:
האמת שרציתי חוק רחב יותר
אופיר כץ:
14 נגד
ולדימיר בליאק:
אפשר להסתפק בינתיים במה שיש
ינון אזולאי:
יהיה, יהיה
אופיר כץ:
מי נגד? מי נמנע?
אופיר כץ:
גם ההצעה הזו אושרה
מירב בן ארי:
תודה לאופוזיציה שנהגה כאן באחריות
מירב בן ארי:
 הממשלה שהייתה אמורה לשלוח לכאן נציג ממשרד האוצר לא עשתה את העבודה שלה, אבל חברי הכנסת מהאופוזיציה פועלים בענייניות כי רוצים נקודות זיכוי להורים, אז שתדעו שאופוזיציה חסרת אחריות הייתה מתעקשת בנציג של האוצר ותוקעת את החוק הזה, אבל הנה חברי האופוזיציה, ינון, אני יודעת שאתה חבר פעיל בוועדת כספים, וולדי שיושב פה
מירב בן ארי:
 אנחנו הצבענו בעד ולא עצרנו את החקיקה הזאת, כי מה שיעזור להורים צעירים אנחנו בעד
אפרת רייטן:
ואגב, עומדים עכשיו מול חיצי ביקורת של מה שקרוי המחנה שלנו, כשאנחנו משתפים פעולה עם הקואליציה
גלעד קריב:
ראיתי באופן סמלי, אדוני היושב-ראש, היום מתקיימת בחינת הבגרות באזרחות
גלעד קריב:
 איזה צירוף זמנים אומלל
גלעד קריב:
 ביום שבו הקואליציה שלכם מרימה יד על הרשות השופטת ועל העצמאות שלה, תלמידי ישראל ניגשים לבחינת הבגרות באזרחות
גלעד קריב:
 חבל שאתם לא עשיתם בחינת בגרות באזרחות
אפרת רייטן:
גלעד, מנגד, מחר מתקיים מבחן ברייכמן, אני יודעת למשל, של הסטודנטים למשפטים, ופנה אליי סטודנט לפני יומיים ואמר לי, אני מתחנן שלא ישנו לי את הסילבוס לבחינה מחר
גלעד קריב:
זאת הולכת להיות הבעיה הכי קטנה של הסטודנט הזה למשפטים, כי הוא כבר יטען לפני שופטים שמזוהים עם מפלגות, שופטים שממונים על ידי איתמר בן גביר הפרחח והעבריין
מטי צרפתי הרכבי:
כשמישהו יכתוב במבחן באזרחות על הפרדת רשויות, אני לא יודע, הוא יקבל את מלוא הנקודות
קטי קטרין שטרית:
הבחינה התקיימה אתמול
קטי קטרין שטרית:
 הבת שלי נבחנה ואחת השאלות, "האם את מסכימה על הרפורמה? נמקי
קטי קטרין שטרית:
"
אופיר כץ:
לפני הקריאה השנייה והשלישית, הצעת חוק-יסוד: השפיטה (תיקון מס' 3) (חיזוק הפרדת הרשויות)
מירב בן ארי:
אבל למה אתה עושה על דיון? זה נגמר, לא?
אופיר כץ:
הצעת חוק בתי המשפט (תיקון מס' 105) (הוראות לעניין הוועדה לבחירת שופטים), התשפ"ג–2023
אופיר כץ:
 אחרי מושב קשה שבו נידונו הצעות החוק לעניין הוועדה לבחירת השופטים, והיא הנושא היחיד שמובא עתה במסגרת הרפורמה של בתי המשפט
אופיר כץ:
 אמנם ההצעה מורכבת משני חוקים, חוק יסוד וחוק בתי המשפט, אך מדובר בשני חוקים שכל אחד מהם קצר מאוד
זאב אלקין:
רגע, סעיף א(2) יורד מסדר-היום?
אופיר כץ:
מה זה א(2)?
זאב אלקין:
זה חוק דרעי, בקשה לפטור מחובת הנחה - - -
זאב אלקין:
יורד מסדר-היום
זאב אלקין:
אז אנחנו נדון רק ב-א(1) כרגע בוועדה
אופיר כץ:
רק ב-א(1)
זאב אלקין:
זה חשוב לדעת
אופיר כץ:
טוב, אני אתחיל מהתחלה
זאב אלקין:
א(2) ירד מסדר-היום
זאב אלקין:
 חוק דרעי לא עולה פה לדיון
מירב בן ארי:
כל כך הרבה שעות בזבזת כאן, לא ראית את המשפחה
מירב בן ארי:
 לא חראם? הייתי שואל אותי, הייתי אומרת לך
ינון אזולאי:
מירב, רוצים שתיראי עכשיו את המשפחה
מירב בן ארי:
חבר'ה, בקצב שלכם אולי עוד אפילו נספיק לנקות לפסח
אופיר כץ:
מירב, אני יכול רגע בלי הפרעה?
אופיר כץ:
 אני מתחיל מהתחלה
אופיר כץ:
 אחרי מושב קשה שבו נדונו הצעות החוק לעניין הוועדה לבחירת השופטים, והיא הנושא היחיד שמובא עתה במסגרת הרפורמה של בתי המשפט